બુધવારે બપોરે દોઢ વાગ્યાની આસપાસ બનેલી આ ઘટના સ્કૂલ-ટીચરની બેદરકારીને કારણે બની હતી. ટીચરે ક્લાસરૂમનો દરવાજો જોરથી બંધ કરતાં જીવિકા મિસ્ત્રીની ડાબા હાથની ટચલી આંગળી દરવાજામાં આવી ગઈ હતી અને તેની આ આંગળીનો નખ સુધીનો ભાગ કપાઈ ગયો હતો. જીવિકાને તાબડતોબ હૉસ્પિટલમાં લઈ જવાને બદલે ટીચરે અને મૅનેજમેન્ટે તેને કણસતી અવસ્થામાં સ્કૂલમાં જ બેસાડી રાખી હતી અને તેના વાલીઓના આવવાની રાહ જોઈ હતી. કલાકો બાદ જીવિકાને સારવાર મળી હતી. સારવારમાં મોડું થતાં હવે તેની આંગળીનો કપાયેલો ભાગ જોડવાનું પણ શક્ય નથી. જીવિકા હાલ અંધેરીની કોકિલાબેન હૉસ્પિટલમાં સારવાર લઈ રહી છે.